Dambarwa kan hana baki shiga Amirka | Labarai | DW | 07.02.2017
Dambarwa kan hana baki shiga Amirka
Lauyoyin gwamnati a Amirka sun shigar da kara don kare matsayin shugaba Donald Trump na haramtawa al'umomin kasashen musulmi shiga ko zama a Amirka
Gwamnatin Amirka na cigaba da fafutuka wajen kare matsayinta kan hana jama'a daga wasu kasashe bakwai shiga kasar, matakin da a ranar Juma'ar da ta gabata wata babbar kotun birnin Washington ta ce ya sabawa doka. Lauyoyin da ke bukatar a dawo da matakin nan take sun kafa hujjar karar da suka shigar gaban kotun daukaka kara dake birnin San Francisco ne da cewar shugaba Donald Trump na da damar yin hakan bisa dalilai na tsaro.
Wannan karar dai na zuwa a dai dai lokacin da kotunan daukaka kara ke ganin yiwuwar dawo da umurnin shugaba Trump da za a saurari bangarorin a yau Talata. Sai dai wasu ruwayoyin na nuni da cewa da wuya bukatar lauyoyin ta iya sauya matakin kotun ta birnin Washington da ta aibanta matakin shugaban na Amirka.
Muhimman kalmomi Lauyoyi, Amirka, Donald Trump, Musulmi
Permalink http://p.dw.com/p/2X55Z
Shugaban Jamus ya yi kira ga Amirka da Rasha 15.04.2018
Shugaban kasar Jamus Frank-Walter Steinmeier ya yi kira ga shugaban Amirka Donald Trump da na Rasha Vladimir Putine, da su kusanci juna domin bada damar samun mafita a rikicin Siriya.
Rikicin Amirka da Rasha kan Siriya na zafafa 11.04.2018
Amirka da Rasha na ci gaba da kallon juna cike da tuhuma, wace kasa ce ke da hannu a amfani da makami mai guba wajen kai hari a Siriya, lamarin da ke sake samun koma baya a zaman Majalisar Dinkin Duniya.